CELEX: 62008TN0059
Language: el
Date: 2008-02-07 00:00:00
Title: Υπόθεση T-59/08: Προσφυγή της 7ης Φεβρουαρίου 2008 — Nute Partecipazioni και La Perla κατά ΓΕΕΑ — Worldgem Brands (NIMEI LA PERLA MODERN CLASSIC)

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/39
            
         Προσφυγή της 7ης Φεβρουαρίου 2008 — Nute Partecipazioni και La Perla κατά ΓΕΕΑ — Worldgem Brands (NIMEI LA PERLA MODERN CLASSIC)
   (Υπόθεση T-59/08)
   (2008/C 92/78)
   Γλώσσα του δικογράφου της προσφυγής: η ιταλική
   Διάδικοι
   
      Προσφεύγουσες: Nute Partecipazioni SpA (Bologna, Ιταλία) και La Perla Srl (Bologna, Ιταλία) (εκπρόσωποι: R. Morresi και A. Dal Ferro, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Worldgem Brands Srl (Olmo di Creazzo, Ιταλία)
   Αιτήματα των προσφευγουσών
   Οι προσφεύγουσες ζητούν από το Πρωτοδικείο:
   
               —
            
            
               κυρίως: να ακυρώσει και να μεταρρυθμίσει την απόφαση της 19.11.2007 του δευτέρου τμήματος προσφυγών του ΓΕΕΑ λόγω εσφαλμένης εφαρμογής του άρθρου 8, παράγραφος 5, και λόγω παραβάσεως των άρθρων 63, παράγραφος 6, 73 και 74 του κανονισμού για το κοινοτικό σήμα,
            
         
               —
            
            
               επικουρικώς: να ακυρώσει την απόφαση της 19.11.2007 του δευτέρου τμήματος προσφυγών του ΓΕΕΑ λόγω εσφαλμένης εφαρμογής του άρθρου 8, παράγραφος 5, και λόγω παραβάσεως των άρθρων 63, παράγραφος 6, 73 και 74 του κανονισμού για το κοινοτικό σήμα,
            
         
               —
            
            
               επικουρικότερα: να ακυρώσει και/ή να μεταρρυθμίσει την απόφαση της 19.11.2007 του δευτέρου τμήματος προσφυγών του ΓΕΕΑ λόγω εσφαλμένης εφαρμογής του άρθρου 8, παράγραφος 1, στοιχείο γ', και λόγω παραβάσεως των άρθρων 63, παράγραφος 6, 73 και 74 του κανονισμού για το κοινοτικό σήμα,
            
         
               —
            
            
               οπωσδήποτε δε: να καταδικάσει το ΓΕΕΑ και την Worldgem Brands Srl εις ολόκληρον στα έξοδα ολόκληρης της διαδικασίας, στα οποία περιλαμβάνονται και τα έξοδα της διαδικασίας ενώπιον του δευτέρου τμήματος προσφυγών του ΓΕΕΑ.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Κοινοτικό λεκτικό σήμα «NIMEI LA PERLA MODERN CLASSIC» (αίτηση καταχώρισης υπ' αριθ. 713 446), για προϊόντα της κλάσης 14. Κατά του σήματος αυτού είχε ήδη προβληθεί μια πρώτη αίτηση ακύρωσης. Η απόφαση του πρώτου τμήματος προσφυγών να απορρίψει την πρώτη αυτή αίτηση ακυρώθηκε με την απόφαση του Πρωτοδικείου στην υπόθεση T-137/05, La Perla κατά ΓΕΕΑ — Worldgem Brands (1).
   
      Δικαιούχος του κοινοτικού σήματος: WORLDGEM BRANDS Srl.
   
      Αιτούσα την ακύρωση του κοινοτικού σήματος: Η προσφεύγουσα.
   
      Σήμα του οποίου δικαιούχος είναι η προσφεύγουσα: Είναι γνωστά διάφορα ιταλικά εικονιστικά σήματα «PERLA», για προϊόντα των κλάσεων 3, 9, 14, 16, 18, 24, 25 και 35.
   
      Απόφαση του τμήματος ακυρώσεως: Η αίτηση γίνεται δεκτή και ακυρώνεται η καταχώριση του εν λόγω κοινοτικού σήματος.
   
      Απόφαση του τμήματος προσφυγών: Ακυρώνεται η προσβαλλόμενη απόφαση και γίνεται εν μέρει δεκτή η αίτηση ακύρωσης.
   
      Λόγοι ακυρώσεως: Παράβαση νόμου και εσφαλμένη ερμηνεία και εφαρμογή των άρθρων 63, 73 και 74 του κανονισμού (ΕΚ) 40/94, για το κοινοτικό σήμα. Επικουρικώς: παράβαση νόμου και εσφαλμένη εφαρμογή του άρθρου 8, παράγραφος 1, στοιχείο β', του ίδιου κανονισμού.
   
      (1)  Δεν έχει δημοσιευθεί ακόμα στη Συλλογή.